สื่อเมียนมาตีข่าว “ท่อส่งก๊าซ” PTTEP ระเบิด กดราคาร่วง 2%
สื่อเมียนมาตีข่าว “ท่อส่งก๊าซ” ของ PTTEP ระเบิดในเขตตะนาวศรี กดราคาหุ้นร่วง 2% ล่าสุดอยู่ระหว่างการประเมินความเสียหาย และแนวทางแก้ไขปัญหา
สื่อเมียนมาตีข่าว “ท่อส่งก๊าซ” ของ PTTEP ระเบิดในเขตตะนาวศรี กดราคาหุ้นร่วง 2% ล่าสุดอยู่ระหว่างการประเมินความเสียหาย และแนวทางแก้ไขปัญหา
1 ส.ค. 2565

บริษัทหลักทรัพย์ โนมูระ พัฒนสิน จำกัด ระบุในบทวิเคราะห์ว่า สื่อเมียนมารายงานว่าท่อส่งก๊าซบางส่วนที่ขนส่งก๊าซมายังประเทศไทยของ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เกิดระเบิด โดยจุดเกิดเหตุอยู่ในเขตตะนาวศรี มีความเสี่ยงเป็นลบต่อ PTTEP, BRRIM และ GPSC โดย โนมูระ อยู่ระหว่างติดตามข้อมูลว่าเป็นการระเบิดท่อก๊าซขนาดใด
โดยเบื้องต้นผู้ปฏิบัติงานที่เกี่ยวข้องของ PTTEP ยอมรับกับทีมข่าว “ข่าวหุ้นธุรกิจ” ว่าเกิดเหตุระเบิดขึ้นจริง ขณะนี้อยู่ระหว่างติดตามสถานการณ์เพื่อประเมินความเสียหาย และแนวทางแก้ไขปัญหา แต่ยังไม่สามารถเปิดเผยรายละเอียดได้มากกว่านี้
ขณะที่ล่าสุด ณ เวลา 15:50 น. ราคาหุ้น PTTEP อยู่ที่ระดับ 160 บาท ลบ 2.50 บาท หรือ 1.54% สูงสุดที่ระดับ 163.50 บาท ต่ำสุดที่ระดับ 158.00 บาท ด้วยมูลค่าการซื้อขาย 2.38 พันล้านบาท